Lankasteris
Lankasteris (angl. Lancaster) – miestas Jungtinėje Karalystėje, šiaurės vakarų Anglijoje, Lankaširo grafystėje, prie Lūno upės, 11 km nuo jo žiočių Airijos jūroje. Plentai į Prestoną, Kendalą, netoliese praeina greitkelis M6, yra geležinkelio stotis. Veikia universitetas. Lankasteryje yra ~XII a. pilis su donžonu ir XV a. vartais, XV a. Šv. Marijos bažnyčia, neogotikinė Šv. Petro katalikų katedra (1859 m.), XVIII a. pab. rotušė (dabar – muziejus), XX a. pr. Viljamsono parkas su Eštono paminklu.